b'\n_START_ARTICLE_\nEuroCity\n_START_PARAGRAPH_\nEuroCity, abreujat EC, s\xc3\xb3n els serveis ferroviaris de passatgers que circulen per la xarxa ferrovi\xc3\xa0ria europea. En contrast amb els trens que porten la denominaci\xc3\xb3 "IC" (InterCity), els trens "EC" s\xc3\xb3n trens internacionals que compleixen certs criteris, descrits m\xc3\xa9s endavant. Els trens "EC" van reempla\xc3\xa7ar els anomenats Trans Europ Express com a trens internacionals europeus.\n_START_SECTION_\nCreuament de fronteres\n_START_PARAGRAPH_\nEl primer tren "EC" va ser posat en servei el 1987, abans de l\'entrada en vigor dels Acords de Schengen. Per aquest motiu, havia de fer-se el control de passaports als punts fronteres. En la majoria dels casos els trens havien d\'aturar-se en estacions frontereres i els passatgers havien de baixar del tren per realitzar els tr\xc3\xa0mits, per\xc3\xb2 als trens "EC" el control de passaports es realitzava sobre el mateix tren en moviment.'